**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh na schválenie Aktov Svetovej poštovej únie - 11. dodatkového protokolu k Ústave Svetovej poštovnej únie, 3. dodatkového protokolu ku Generálnemu poriadku Svetovej poštovej únie, Svetového poštového dohovoru a Dohody o poštových platobných službách prijatých na 27. svetovom poštovom kongrese Svetovej poštovej únie (Abidžan, 09. - 27. 08. 2021) | | | | | | | | | | |
| **Predkladateľ (a spolupredkladateľ)** | | | | | | | | | | |
| Predkladateľ: Ministerstvo dopravy a výstavby Slovenskej republiky  Spolupredkladateľ: Ministerstvo zahraničných vecí a európskych záležitostí Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
| ☒ | | Materiál legislatívnej povahy | | | | | | |
|  | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:* | | | | | | | | | | |
| **Termín začiatku a ukončenia PPK** | | | | | | *Materiál nie je predmetom PPK* | | | | |
| **Predpokladaný termín predloženia na pripomienkové konanie** | | | | | | *január 2022* | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | *apríl 2022* | | | | |
|  | | | | | | | | | | |
| 1. **Definovanie problému** | | | | | | | | | | |
| Predkladané Akty Svetovej poštovej únie (ďalej len „Akty SPÚ“) boli prijaté na 27. svetovom poštovom kongrese Svetovej poštovej únie, ktorý sa konal v Abidžane na Pobreží Slonoviny v dňoch 09. – 27. 08. 2021 (ďalej len „kongres“). Dňa 7. 9. 2021 boli Akty SPÚ s výhradou ich ratifikácie podpísané v Berne diplomatickým zástupcom Stálej misie SR pri OSN v Ženeve Mgr. Jurajom Kublom. Slovenská republika si na kongrese neuplatnila k záverečným dokumentom žiadne nové výhrady. Akty SPÚ nadobudnú účinnosť dňa 1. 7. 2022, s výnimkou ustanovení časti VII „Odmeňovanie“ Svetového poštového dohovoru, ktoré nadobudli účinnosť 1. januára 2022 a zostanú v platnosti na dobu neurčitú. | | | | | | | | | | |
| 1. **Ciele a výsledný stav** | | | | | | | | | | |
| Slovenská republika ako členský štát Svetovej poštovej únie sa schválením Aktov SPÚ stane ich zmluvnou stranou a prevezme na seba záväzky z nich vyplývajúce.  Ratifikácia/schválenie Aktov SPÚ je pre SR a jej určený poštový podnik - poskytovateľa univerzálnej poštovej služby, Slovenskú poštu, a. s., zásadná z dôvodu zabezpečenia celosvetovej univerzálnej poštovej služby, nakoľko stanovujú jednotné prevádzkové, prepravné a účtovné pravidlá a postupy vrátane používania jednotnej dokumentácie. | | | | | | | | | | |
| 1. **Dotknuté subjekty** | | | | | | | | | | |
| Slovenská pošta, a. s.  Ministerstvo dopravy a výstavby Slovenskej republiky  Úrad pre reguláciu elektronických komunikácií a poštových služieb | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  Alternatívnym riešením je nulový variant, t. j. nechválenie Aktov SPÚ. Uplatnenie nulového variantu by v praxi znamenalo nesplnenie záväzkov SR ako riadneho člena Svetovej poštovej únie. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia práva EÚ** | | | | | | | | | | |
| *Uvedený materiál sa nedotýka transpozície práva EÚ.* | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Preskúmanie účinnosti a účelnosti bude vykonávané priebežne po nadobudnutí účinnosti Aktov SPÚ.  Kritérium posudzovania je úroveň zabezpečenia medzinárodného poštového styku a jeho využiteľnosť vzhľadom na potreby používateľov a vývoj na poštovom trhu. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| **K vplyvu na rozpočet verejnej správy**:  Nepredpokladá sa vplyv na rozpočet verejnej správy. Nový model platenia členských príspevkov platný od 1. 7. 2022 vychádza z princípov uplatňovaných Organizáciou spojených národov, konkrétne zo stupnice stanovených príspevkov na rozdelenie výdavkov. Predstavuje výšku povinných príspevkov, ktoré sú vypočítané vo vzťahu k HDP jednotlivých krajín a upravené podľa ďalších vstupných faktorov. SR v súčasnosti platí 3 príspevkové jednotky, pričom jedna jednotka je 46 000 CHF, t.j. vzhľadom na výšku rozpočtu SPÚ bola výška členského príspevku SR v rokoch 2021 vo výške 138 000 CHF a rovnaká  bude aj v roku 2022. Podľa nového systému bolo identifikovaných 24 členských krajín, ktoré by mali prispievať do rozpočtu SPÚ vyššou sumou a tieto boli vyzvané k zvýšeniu počtu príspevkových jednotiek. Podľa pôvodného systému členských príspevkov prispievajú viaceré členské krajiny, vrátane SR, do rozpočtu SPÚ vyššou sumou, ako bolo vypočítaná podľa nového systému. Vzhľadom na pretrvávajúce finančné problémy SPÚ boli tieto krajiny súčasne vyzvané, aby v súlade so zásadou solidarity neznižovali počty svojich príspevkových jednotiek. Krajiny, ktoré zotrvajú na súčasnej úrovni, aj napriek možnosti znížiť počet svojich príspevkových jednotiek, budú profitovať z nižšej výšky jednotky, ktorá bude prepočítaná na základe zvýšenia počtu príspevkových jednotiek krajín platiacich podľa súčasného systému menej, a to vo väzbe na výšku schváleného rozpočtu na nasledujúce roky. Krajiny, ktoré boli vyzvané zvýšiť počet svojich príspevkových jednotiek, avšak tak neurobia, nebudú disponovať výhodami vyplývajúcimi zo zvýšenia celkového počtu týchto jednotiek, t.j. výška ich príspevkovej jednotky bude vyššia. Konečná výška príspevkovej jednotky závisí od reakcie ostatných členských krajín zvýšiť/znížiť počet príspevkových jednotiek, ako aj od konečnej výšky rozpočtu.  **K vplyvu na podnikateľské prostredie a sociálne vplyvy:**  Nepredpokladá sa vplyv materiálu na podnikateľské prostredie ani sociálne vplyvy. Zmena terminálnych odmien sa týka len vyúčtovania medzi určenými poštovými podnikmi (u nás Slovenská pošta, a. s., ďalej len „SP, a. s.“ ako držiteľ poštovej licencie na poskytovanie univerzálnej poštovej služby) a má len nepatrný vplyv. Určeným poštovým podnikom je poštový podnik, ktorý v súlade s čl. 2 Svetového poštového dohovoru notifikuje členská krajina Medzinárodnému úradu SPÚ; spravidla ide o verejné poštové podniky.  SP, a. s., rovnako ako ostatné krajiny EÚ plus Švajčiarsko, Nórsko a Island, je signatárom osobitnej dohody o odmeňovaní LIRAE (Letter-Post Interconnect Remuneration Agreement Europe), podľa ktorej sú účtované terminálne odmeny medzi členskými krajinami LIRAE. Väčšina poštových zásielok z hľadiska účtovania tak nepodlieha ustanoveniam Aktov SPÚ. V roku 2021 bolo z cca  4,5 mil. vypravených poštových zásielok len cca 260 tis. (cca 6%) účtovaných terminálnou odmenou v zmysle ustanovení Aktov SPÚ. Vzhľadom na uvedené budú mať na medzinárodnú listovú poštu SP, a. s., skôr pozitívny finančný vplyv, keďže sa predpokladá mierne väčší objem vstupujúcich zásielok ako vystupujúcich. Vplyv však možno považovať za zanedbateľný, vzhľadom na malé množstvo zásielok účtovaných terminálnou odmenou. SP, a. s., predpokladá, že zmeny ustanovení v časti „VII Odmeny“ Svetového poštového dohovoru, týkajúce sa terminálnych odmien, budú mať pozitívny vplyv na zvýšenie výnosov SP, a. s. o 211,76 tis. Eur ročne a súčasne negatívny vplyv na zvýšenie nákladov pre SP, a. s., na úrovni cca 199,47 tis. Eur ročne,  čo predstavuje zvýšenie pozitívneho salda z terminálnych odmien pre SP, a. s., o 12,28 Eur ročne.  Zmeny môžu mať dopad na zvýšenie sadzieb za vystupujúce poštové zásielky. Samotnou ratifikáciou však nedôjde automaticky k úprave sadzieb za vystupujúce zásielky; táto zmena predstavuje len „predpoklad“ na zmenu výšky sadzieb za poštové zásielky v medzinárodnom poštovom styku. Akákoľvek zmena výšky sadzieb za poštové zásielky z rozsahu univerzálnej poštovej služby v medzinárodnom poštovom styku podlieha schváleniu Úradom pre reguláciu elektronických komunikácií a poštových služieb (ďalej len „UREKPS“) podľa §3 ods. 5 a §24 zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov (ďalej len „zákon č. 324/2011 Z. z.“), t. j. UREKPS musí prijať príslušné opatrenie, ktorým sa ustanoví rozsah regulácie cien a určia sa maximálne ceny univerzálnej služby pre medzinárodný poštový styk.  Sadzby za poštové zásielky v medzinárodnom poštovom styku sú vypočítané na základe  vnútroštátnych sadzieb, ktoré rovnako schvaľuje UREKPS, a to v súlade s § 24 zákon č. 324/2011 Z .z. a so zákonom č. 18/1996 Z. z. o cenách v znení neskorších predpisov. Stanovenie nových minimálnych a maximálnych hodnôt terminálnych odmien v rámci Svetového poštového dohovoru preto nemá priamy vplyv na výšku sadzieb za poštové zásielky v medzinárodnom poštovom styku. |
| 1. **Kontakt na spracovateľa** |
| *Mgr. Veronika Krahulcová, sekcia elektronických komunikácií a poštových služieb, odbor poštových služieb, Ministerstvo dopravy a výstavby Slovenskej republiky; [veronika.krahulcova@mindop.sk](mailto:veronika.krahulcova@mindop.sk) / tel: (02) 5949 4851.* |
| 1. **Zdroje** |
| Pri vypracovaní doložky vplyvu sa vychádzalo zo štatistických údajov Slovenskej pošty, a.s. |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |